Шэфілд Юнайтэд

«Шэ́філд Юна́йтэд» (па-ангельску: Sheffield United) — ангельскі футбольны клюб з гораду Шэфілду, Паўднёвы Ёркшыр. Заснаваны ў 1889 годзе як адгалінаваньне Шэфілдзкага клюбу па крыкеце. Чэмпіён Ангельшчыны (1898), чатырохразовы ўладальнік Кубка Ангельшчыны (1899, 1902, 1915, 1925). Свае хатнія матчы клюб праводзіць з моманту свайго заснаваньня на стадыёне «Брэмал-Лэйн», які мае ўмяшчальнасьць 32702 чалавек. Большую частку сваёй гісторыі клюб гуляе ў чырвона-белых паласатых кашулях з чорнымі шортамі. Галоўным супернікам клюбу зьяўляецца «Шэфілд Ўэнздэй», супрацьстаяньне зь якім мае назоў Дэрбі сталёвага гораду. З моманту свайго стварэньня клюб прайшоў праз чатыры ўзроўня футбольных лігаў Ангельшчыны. Таксама, «Шэфілд Юнайтэд» ёсьць адным з клюбаў, які атрымлімаў перамогу ўва ўсіх чатырох вышэйшых дывізіёнах Ангельшчыны. Клюб быў адным з заснавальнікам Прэм’ер-Лігі ў сэзоне 1992—1993 гадоў, а таксама менавіта «Шэфілд Юнайтэд» забіў першы гол навастворанага турніру. Гулец клюбу Браян Дын стаў аўтарам першага голу Прэм’ер-Лігі ў хатнім пераможным матчы супраць «Манчэстэр Юнайтэд», які скончыўся зь лікам 2:1. Гісторыя Клюб быў утвораны сябрамі крыкетнага клюбу «Шэфілд Юнайтэд», які ў сваю чарну быў закладзены ў 1854 годзе. Гэта першы ангельскім спартовы клюб, які скарыстаў слова «Юнайтэд» у сваім назове. Залатым часам клюб быў пэрыяд з 1895 па 1925 гады, калі яны сталі чэмпіёнамі Ангельшчыны ў 1898 годзе, а таксама двойчы спыняліся на другім месцы ў 1897 і 1900 гадах. У дадатак, шэфілдцы здабылі перамогі ў Кубку Ангельшчыны ў 1899, 1902, 1915 і 1925 гадах. У далейшым посьпехаў клюбу бракавала, бо клюб некалькі разоў апусьціўся ў другі дывізіён, але вяртаўся да элітнага дывізіёну. У 1947 годзе «Шэфілд Юнайтэд» фінішаваў на шостым месцы, але праз два гады страціў месца ў Першым дывізіёне. У 1962 годзе адразу пасьля чарговага вяртаньня з Другога дывізіёну каманда спынілася на 5 месцы. У розыгрышы Кубкаў Ангельшчыны і лігі дружына некалькі разоў дасягала чвэрцьфіналу, а ў 1961 годзе дакрочыла да паўфіналу. Цёмныя часы надыйшлі ў сярэдзіне 1970-х гадоў. «Шэфілд Юнайтэд» чарговы раз страціў месца ў Першым дывізіёне, але праз тры гады праз кепскія вынікі нават апусьціліся ў Трэці дывізіён. У 1981 годзе клюб нават страціў месца і тамака, вылецеўшы ў Чацьверты дывізіён у 1981 годзе. Аднак, такі стан рэчаў доўга не цягнуўся, ужо адразу ў сэзоне 1981—1982 гадоў шэфілды вярнуліся ў Трэці дывізіён. У 2013 годзе частку правоў на клюб набылі прадстаўнікі саудаўскай каралеўскай сям’і. Крыніцы Вонкавыя спасылкі Афіцыйны сайт